Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20450

6. FEJEZET - CÍMKÉZÉS ÉS JELÖLÉS 6.1 Címkék Ha a Technológiai Utasítás máskép nem rendelkezik, minden egyes veszélyes anyagot tartalmazó csomagot az ebben az utasításban lefektetett rendelkezésekkel összhangban a megfelelő címkékkel kell felcímkézni. 6.2 Jelölések 6.2.1 Ha a Technológiai Utasítás másképp nem rendelkezik, akkor minden egyes veszélyes anyag csomagot el kell látni tartalmának megfelelő szállítmány nevével, ha kijelölték, akkor UN-számával és minden egyéb olyan jelöléssel, amelyet a Technológiai Utasítás előír. 6.2.2 A csomagolóeszközön feltüntetett minősítő jelzések. Ha a Technológiai Utasítás másképp nem rendelkezik, minden egyes, az Utasításban közölt jellemzők szerint készített csomagoló eszközt ennek megfelelően, az Utasítás vonatkozó rendelkezéseivel összhangban kell jelölni. Ha a csomagoló eszköz nem felel meg a Utasításban szereplő vonatkozó csomagoló eszköz minősítési eljárásoknak, akkor a csomagoló eszközt csomagminősítő jelzésekkel ellátni tilos. 6.3 A jelölésekhez alkalmazott nyelv Ajánlás. – A származási állam által előírt nyelv mellett és mindaddig, amíg általános használatra sokkal alkalmasabb formát ki nem dolgoznak és el nem fogadnak, a veszélyes anyagokkal kapcsolatos jelzésekhez az angol nyelvet kell alkalmazni. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes